CELEX: 62008CO0483
Language: fi
Date: 2009-07-09
Title: Yhteisöjen tuomioistuimen määräys (seitsemäs jaosto) 9 päivänä heinäkuuta 2009.#Régie communale autonome du stade Luc Varenne vastaan Belgian valtio.#Ennakkoratkaisupyyntö: Tribunal de première instance de Mons - Belgia.#Työjärjestyksen 104 artiklan 3 kohdan ensimmäinen alakohta - Kuudes arvonlisäverodirektiivi - 10 artiklan 1 ja 2 kohta - Väärin perustein vähennetyn veron kantaminen - Vanhentumisajan alkamisajankohta.#Asia C-483/08.

Yhteisöjen tuomioistuimen määräys (seitsemäs jaosto) 9.7.2009 – Régie communale autonome du stade Luc Varenne vastaan Belgia
      (asia C‑483/08)
      Työjärjestyksen 104 artiklan 3 kohdan ensimmäinen alakohta – Kuudes arvonlisäverodirektiivi – 10 artiklan 1 ja 2 kohta – Väärin perustein vähennetyn veron kantaminen – Vanhentumisajan alkamisajankohta
      Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Veron periminen – Vanhentumisaika (Neuvoston direktiivin 77/388 10 artikla) (ks. 38–42 kohta ja tuomiolauselma)
      Aihe 
      
         
               Ennakkoratkaisupyyntö – Tribunal de première instance de Mons – Jäsenvaltioiden liikevaihtoverolainsäädännön yhdenmukaistamisesta
                  – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin
                  77/388/ETY (EYVL L 145, s. 1) 10 artiklan tulkinta – ”Verotettavan tapahtuman” ja ”verosaatavan syntymisen” käsitteet – Veron
                  perimistä koskevan oikeuden vanhentumisajan alkamisajankohta – Päivä, jona lasku esitettiin, vai päivä, jona tehtiin se ilmoitus,
                  jossa verovelvollinen vetoaa veron vähennysoikeuteensa?
               
            Ratkaisu 
      Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste
         – 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 7.5.2002 annetulla neuvoston
         direktiivillä 2002/38/EY, 10 artiklaa on tulkittava siten, ettei se estä kansallista lainsäädäntöä ja käytäntöä, joissa väärin
         perustein vähennetyn arvonlisäveron perimistä koskevan oikeuden vanhentumisajan alkamisajankohdaksi vahvistetaan päivä, jona
         tehtiin se ilmoitus, jossa verovelvollinen vetosi ensimmäisen kerran verovähennysoikeuteensa.